open-index/open-wikipedia-markdown huggingface dataset:
Втора шлезвишка војна

**Втора шлезвишка војна** (; ) — втор вооружен судир како последица на нерешениот статус на Шлезвиг-Холштајн. Започнала на 1 февруари 1864 година, кога пруските сили ја преминале граница во Шлезвиг.

Данска се бореле против Прусија и Австрија. Како и во Првата шлезвишка војна (1848–51), борбата била за контрола на Војводствата Шлезвиг и Холштајн поради нивното управување откако данскиот крал умрел без наследник прифатлив за Германскиот Сојуз. Одлучувачкиот спор произлегол по донесување на Ноемврискиот устав, со кој Војводството Шлезвиг се припојувало во данското кралство со што се прекршувал Лондонскиот протокол од 1852 година.

Причините за војната била етничката расправа во Шлезвиг и постоењето на двојни политички системи во рамките на данската унитарна држава.

Војната завршила на 30 октомври 1864 година, кога бил потпишан Виенскиот договор со кој Данска ги предала Војводството Шлезвиг, Холштајн и Саксо-Лауенбург на Прусија и Австрија.

## Поврзано
* Шлезвиг
* Прва шлезвишка војна

## Наводи

## Надворешни врски

* Данска воена историја - Шлезвишки војни   
* Данска воена историја - Статија за војната од 1864 година 
* Данска поморска историја  
* Холштајнската бригада излегува од тврдината во Рендсбург 
* Детална карта на областа околу градот Шлезвиг 
* Карта на источниот дел на Даневирке 

Категорија:Судири во 1864 година
Категорија:Историја на Шлезвиг-Холштајн
Категорија:Војни на Австрија
Категорија:Војни на Данска
Категорија:Војни на Прусија
Категорија:Војни на Германија
Категорија:Војни за наследство
Килски Залив

мини|180п|Килски Фјорд и Килскиот Залив
мини|180п|Внатрешниот фјорд на Кил
[мини|180п|Местоположба на Килскиот Залив во однос на [Балтикот.]]

**Килски Залив** (; ) — залив во југозападниот дел на Балтичкото Море, долж брегот на сојузната покраина Шлезвиг-Холштајн во Германија и островите на Данска. Поврзан е со Мекленбуршкиот Залив во источниот дел, Малиот Белт во северозападниот дел и Големиот Белт во северниот дел.

Поморскиот сообраќај кој влегува или излегува во Балтичкото Море преку двата Белта мора да влезат во заливот. При влез, сообраќајот оди кон друг проток, оној кај островот Фемарн, а подоцна во Мекленбуршкиот Залив, кој потоа се отвора во Балтичкото Море. Во другата насока, сообраќајот или поминува низ Големиот Белт, долж Лангеланд или поминува низ Килскиот Фјорд и преку Килскиот Канал директно во устието на реката Елба и во Северното Море. Килскиот Фјорд завршува кај Кил, главниот град на покраината Шлезвиг-Холштајн.

## Географија

Југозападниот брег на заливот е брегот на Шлезвиг-Холштајн. Заливот започнува со морскиот ракав Шлај, соленикав естуар, на чиј крај се наоѓа градот Шлезвиг. На самиот брег се наоѓаат и два други помали заливи: Екернфердскиот Залив и Фленсбуршкиот Фјорд. Во северниот дел се наоѓаат данските острови Алс, Ере и Лангеланд.

### Килски Фјорд

Килскиот Фјорд, заштитен од заливот на југ, е долг околу 17 километри и широк 1 километар на нејзината најтесна точка. Стратешката положба на Кил, на крајот на фјордот, му овозможил силен стопански развој. Прераснал во големо бродоградилиште, поради што бил примарна цел на сојузничкото бомбардирање при Втората светска војна. Пред основањето на Кил во 1242 година и изградбата на утврден град таму, областа не можела да се развие поради нападите од Викинзите. Меѓутоа, сите археолошки наоди од нив, или се наоѓаат под градот или биле уништени одамна.

### Екернфердски Залив

Екернфердскиот Залив е долг 16 километри, оддалечен околу десет километри од Килскиот Фјорд. Границата со Килскиот Фјорд е кај светилникот Билкер. Некогашниот пошумен полуостров Денишер Волд помеѓу Килскиот Фјорд и Екернфердскиот Залив се наоѓала пограничната област помеѓу Сасите и Данците во средниот век. Северно од Екернфердскиот Залив се наоѓа полуостровот Шванзен; на крајот на заливот се наоѓа градот Екернферде. Самиот Залив бил домаќин на настаните во едрење на Летните олимписки игри 1936 во Берлин.

### Шлај

Шлај е морски ракав („затон“), долг 42 километри, ја создава границата помеѓу историските области и полуострови Ангелн и Шванзен. Овој дел од заливот бил домаќин на настаните во едрење на Летните олимписки игри 1972 во Минхен.

### Фленсбуршки Фјорд

Фленсбуршкиот Фјорд е долг околу 50 километри. Создава дел од границата помеѓу Германија и Данска и ја одбележува северната граница на Ангелн.

Залив
Категорија:Заливи во Шлезвиг-Холштајн
Пинеберг (округ)

**Пинеберг** () — округ во сојузната покраина Шлезвиг-Холштајн, Германија. Се граничи со (од северозапад надесно) окрузите Штајнбург и Зегеберг, градот и покраина Хамбург и покраината Долна Саксонија (округ Штаде).

## Историја

Округот е приближно ист по територија на поранешното грофовија Холштајн-Пинеберг. Бил основан од пруската администрација во 1867 година. Оттогаш, постои постојано намалување на територијата кон соседните градови Алтона (подоцна и самиот дел од Хамбург), Хамбург и Нордерштет. Островот Хелголанд, порано и самиот округ, се приклучил на округот во 1932 година.

## Географија

Округот е сместен на северниот брег на реката Елба. Додека Пинеберг е најмалиот округ во рамките на Шлезвиг-Холштајн, истовремено е и најнаселен. Поради растечката метрополитенска област на Хамбург, населението постојано бележи раст. Во округот се наоѓаат поголемиот дел од северозападните предградија на Хамбург. Иако главниот дел на округот Пинеберг, нема излез на море, островот Хелголанд се наоѓа на отворено море.

## Грб

## Градови и општини

## Наводи

## Надворешни врски

* Официјална страница
Список на места во Шлезвиг-Холштајн

Ова е список на географски објекти во сојузната покраина Шлезвиг-Холштајн, Германија.

## Реки

* Ајдер
* Елба
* Траве

## Острови

* Амрум
* Зилт
* Пелворм
* Севернофризиски Острови
* Фемарн
* Фер
* Хелголанд

## Разно

* Ангелн
* Дитмаршен
* Канал Елба-Либек
* Фризија
* Холштајн
* Килски Канал
* Северна Фризија
* Големо Пленско Езеро
* Шлезвиг
* Национален парк Шлезвигхолштајнско Ваденско Море
* Ваденско Море

*
Волта а Каталуња 2011

**Волта а Каталуња 2011** — 91. издание на велосипедската етапна трка Волта а Каталуња. Започнала на 21 март во приморското одморалиште Љорет де Мар, а завршила на 27 март во Барселона, одржувајќи седум етапи. Била петта трка во сезоната на Светската турнеја.

Трката првично била освоена од возачот на  Алберто Контадор, кој ја освоил водечката бело-зелена маичка со етапна победа на третата етапа, одржувајќи ја неговата предност до крајот на трката. Победата на трката подоцна му била одземена на Контадор поради обвинувањата за допинг, па поради тоа победата припаднала на второпласираниот Микеле Скарпони () кој првично доцнел 23 секунди зад Контадор, а возачот на  Даниел Мартин напреднал за две места откако најпрвин возачот на  Леви Лајпхајмер бил исфрлен од трката пред завршната етапа, а подоцна се поместил уште еднаш нагоре поради поништувањето на резултатите на Контадор. На третото место сега дошол возачот на  Крис Хорнер.

Во другите пласмани на трката, возачот на  Рубен Перес ја освоил белата маичка, освојувајќи најмногу бодови на етапите на средните спринтови, додека возачот на  Наиро Кинтана го освоил планинскиот пласман, а  завршиле на чело на екипниот пласман.

## Екипи

На трката настапиле 24 екипи:

* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

## Етапи
### Етапа 1
;21 март 2011 – Љорет де Мар до Љорет де Мар, 166,9 км

### Етапа 2
;22 март 2011 – Санта Кулома да Фарнерс до Бањолес, 169,3 км

### Етапа 3
;23 март 2011 – Ла Вал д’ен Бас до Валнорд, 183,9 км

### Етапа 4
;24 март 2011 – Ла Сеу д’Ургел до Ел Вендрел, 195 км

### Етапа 5
;25 март 2011 – Ел Вендрел до Тарагона, 213,5 км

### Етапа 6
;26 март 2011 – Тарагона до Молет дел Валес, 189,5 км

### Етапа 7
;27 март 2011 – Паретс дел Валес до Барселона, 124,5 км

## Поредок

На Волта а Каталуња 2011 се доделувале три различни маички. За генералниот пласман, пресметуван преку додавање на завршните времиња на секој велосипедист по секоја етапа и временските бонуси на средните спринтови и на крајот на етапите, предводникот ја добил бело-зелената маичка. Овој пласман се сметал за најважен на Волта а Каталуња 2011 и победникот на овој пласман се сметал за победник на трката.

Дополнително, постоел и спринтерски пласман, кој се наградувал со бела маичка. Во спринтерскиот пласман, велосипедистите добивале бодови доколку завршат на некое од првите 3 места на средните спринтови во текот на секоја етапа, каде три бода се доделувале за првиот велосипедист, два за вториот и еден за третиот.

Исто така, постоел и планински пласман, каде се доделува црвена маичка. Во планинскиот пласман, бодови се добивале доколку велосипедистите се искачат на некое искачување пред другите велосипедисти, така што повеќе бодови има на повисоките категоризирани искачувања.

Постоел и пласман за екипите, каде времињата на тројцата најдобри велосипедисти по екипа на секоја екипа се додаваат заедно; водечка екипа на крајот на трката е екипата со најниско вкупно време.

## Наводи

## Надворешни врски
* 

Категорија:Волта а Каталуња
Категорија:Шпанија во 2011 година
Категорија:Светска турнеја на UCI 2011
Елмсхорн

**Елмсхорн** () — град во округот Пинеберг, во сојузната покраина Шлезвиг-Холштајн, Германија. Се наоѓа 32 километри северно од Хамбург, сместен на малата река Крикау, близу Елба. Претежно индустриски град, Елмсхорн е шести град по големина во сојузната покраина, по Кил, Либек, Фленсбург, Нојминстер и Нордерштет.

Првпат бил споменат во 1141 година, а градските права ги добил во 1870 година и денес е седиште на окружниот совет на округот Пинеберг, кој влегува во рамките на метрополитенската област Хамбург. Градот исто така претставува административно седиште на општинската заедница Елмсхорн-Ланд, иако самиот град не е член на заедницата.

Елмсхорн е поделен на пет четврти Калтенвајде, Лангелое/Хајнхолц, Клостерзанде/Лит, Фуксберг и Мите/Фламвег.

## Стопанство

Историски, Елмсхорн имал многу претпријатие во прехранбената индустрија, вклучувајќи ја преработката на месо и производството на колбаси, производството на маргарин и житарици. Многу претпријатие постојат и денес, како Делинг-Харајко (обработка на месо/производство на колбаси) и Келн (производство на житарици, главно овес и мусли).

## Меѓународни односи

### Збратимени градови

Елмсхорн е збратимен со следниве градови:

*  Тараскон, Франција (од 1987 г.)
*  Витенберге, Германија (од 1990 г.)
*  Старгард Шчеќињски, Полска (од 1993 г.)
*  Рајсио, Финска (од 2000 г.)
*  Вентура, САД

## Познати луѓе

* Фриц Хегер (1877–1949) — архитект
* Херман Вајл (1885—1955) — математичар
* Харалд Паулсен (1895–1954) — глумец
* Михаел Штих (р. 1968) — тенисер
* Тим Мелцер (р. 1971) — готвач

## Наводи

## Надворешни врски

* Официјална страница

Категорија:Пинеберг (округ)
Крикау (река)

:*За општината во Романија, видете [[Крикау]]*

**Крикау** () — река во сојузната покраина Шлезвиг-Холштајн, Германија, која се влева во Елба.

## Поврзано
* Список на реки во Шлезвиг-Холштајн

## Наводи

Категорија:Реки во Шлезвиг-Холштајн
Елмсхорн-Ланд

**Елмсхорн-Ланд** () — општинска заедница во округот Пинеберг, во Шлезвиг-Холштајн, Германија. Се наоѓа околу градот Елмсхорн, кој претставува седиште на општинската заедница, иако самиот град не е член на заедницата.
мини|Грб на Елмсхорн-Ланд
Општинската заедница Елмсхорн-Ланд се состои од следниве општини:

# Клајн Норденде
# Клајн Офензет-Шпарисхоп
# Келн-Рајзик
# Ра-Безенбек
# Зестер
# Зестермие
# Зет-Екхолт

Категорија:Општински заедници во Шлезвиг-Холштајн
Зет-Екхолт

**Зет-Екхолт** () — општина во округот Пинеберг, во Шлезвиг-Холштајн, Германија.

## Наводи

Категорија:Пинеберг (округ)
Категорија:Општини во Шлезвиг-Холштајн
Европска епархија

**Европска епархија** — епархија на Македонската православна црква - Охридска архиепископија, која ја покрива територијата на Европа.

## Историја
[мини|десно|Македонската православна црква „Св. Наум Охридски“ во [Малме, Шведска]]

Европската епархија на МПЦ-ОА е формирана на 4 декември 1994 година и за прв надлежен архијереј е поставен митрополитот Горазд. Од 2006 година како надлежен архијереј за оваа епархија е поставен владиката Пимен. Епархијата има вкупно 35 црковни општини, од кои 13 се во Германија. Во рамките на епархијата се изградени три нови цркви, од кои две се осветени (во Тринген, Швајцарија и во Малме, Шведска), како и еден параклис во Берлин. Исто така, во рамки на епархијата се наоѓаат и црквите „Св. Никола“ во Мајнц и „Св. Богородица“ во Зиндфелинген, Германија. На 26 октомври 2014 година, во Загреб, биле удрени темелите на црквата „Св. Злата Мегленска“ како прва македонска црква во Хрватска. Истата е осветена на 21 мај 2023 г. од архиепископот г.г. Стефан во сослужение со српскиот патријарх Порфириј.

## Архерејски намесништва
Епархијата е поделена на четири архијерејски намесништва, и тоа:

* Северноевропско архијерејско намесништво
* Средноевропско архијерејско намесништво
* Јужноевропско архијерејско намесништво
* Западноевропско архијерејско намесништво

## Наводи

## Надворешни врски
*Официјално мрежно место


Категорија:Епархии на МПЦ
Томислав Маниќ

**Томислав Маниќ** (, Србија, ) — македонски музичар, доајен на македонската забавна музика. Најпознат е по евергрините „Кажи зошто ме остави“ и „Црвени рози“.

## Животопис
Маниќ е роден во 1932 година во Пирот, Јужна Србија и како 18-годишник пристигнал во Скопје, во 1951 година со цел да студира историја. Неговиот талент за музика, но и за глума бил забележан уште во ученичките денови во родниот град, па продолжил да пее и како студент. Првата песна што ја снимил за Радио Скопје во 1956 година е „Индијана“ на Драган Ѓаконовски - Шпато. 
Има богата дискографија со снимени 524 песни, со што се вбројува меѓу најпродуктивните наши пејачи. Во последно време е ангажиран и со пишувањето книга за својот богат живот, која, како што ни открива, ќе се вика „Живот посветен на музиката“

## Наводи

## Надворешни врски
*Спомени и песни за стариот кавалер 
*Пет децении цветови од музичката градина на џентлменот  
*Црвени рози на YouTube;
*Еден Бакнеж на YouTube;

Категорија:Луѓе од Пирот
Категорија:Луѓе од Скопје
Категорија:Македонски пејачи
Категорија:Македонски Срби
Висина

[мини|десно||Висината на еден [квадар]]
**Висина** или **височина** — мерка со која се изразува вертикално растојание со две значења. Едното се однесува на вертикалната големина на едно тело (колку нешто е високо), а другото искажува вертикалната положба на телото (на која висина е телото) телото). На пример, велиме „Зградата е висока 50&nbsp;м“, но и „Авионот се наоѓа на височина од 10.000&nbsp;м“. Во вториот случај, вертикалната оддалеченост на телото (да речеме, авион или планински врв се изразува во надморска височина, односно неговата нагорна оддалеченост од морско ниво

Поимот „**висина**“ се користи и како количинска мерка на каква било величина или износ (на пр. висина на цена).

## Во математиката
Во основните модели на просторот, висината претставува димензија, заедно со должината и ширината. Висината е нормална на рамнината на која лежат другите две.

Поимот се користи и во поапстрактни определби. Такви се:

#Висината на еден триаголник, која е должината од темето на триаголникот до отсечката што се образува од спротивната страна;
#Мерка за кружен отсечок на растојанието од центарот на лакот на отсечокот до центарот на линијата што ги поврзува крајните точки на лакот;
#Во теоријата на алгебарските броеви, „висинска функција“ е мерката сврзана со минималниот полином на еден алгебарски број.

## Кај човекот
Човечката висина е важен дел од антропометријата. Во рамките на дадено население, висината е генетски предодредена, но разликите меѓу населенијата се должат претежно на животната средина.

ООН ја користи човечката висина како еден од показателите за квалитетот на исхраната и здравствените прилики во земјите во развој.

## Поврзано
* Висина (звук)
* Акрофобија
* Надморска височина
* Човечка висина

## Наводи

## Надворешни врски

Категорија:Должина
Категорија:Димензионална анализа
Категорија:Статии за широки поими
Хазелдорф (амт)

мини|Улица во Итерзен

**Хазелдорф** () — поранешна општинска заедница во округот Пинеберг, Шлезвиг-Холштајн, Германија. На 1 јануари 2017 г. се споила со тогашната општинска заедница Морреге, која го променила името во Гест и Марш Јужен Холштајн. Седиштето било во градот Итерзен, иако самиот град не бил член на заедницата.

Општинската заедница се состоела од следниве општини:

# Хазелау
# Хазелдорф
# Хетлинген

Категорија:Поранешни општински заедници во Шлезвиг-Холштајн
Хетлинген

**Хетлинген** () — општина во округот Пинеберг, во Шлезвиг-Холштајн, Германија. Во Хетлинген се наоѓаат Елпскиот премин 1 и Елпскиот премин 2, два далноводи кои поминуваат преку реката Елба. Столбовите на Елпскиот премин 2 се највисоки во Европа. Хетлинген исто така ја има најголемата станица за обработка на отпадни води во покраината Шлезвиг-Холштајн, пречистувајќи ги водите од неколку окрузи.

## Наводи

Категорија:Пинеберг (округ)
Категорија:Општини во Шлезвиг-Холштајн
Морреге (амт)

мини
**Морреге** () — општинска заедница во округот Пинеберг, во Шлезвиг-Холштајн, Германија. Седиштето на општинската заедница е во Морреге.

Општинската заедница Морреге се состои од следниве општини:

# Апен
# Грос Норденде
# Хајдграбен
# Хајст
# Холм
# Морреге
# Нојендајх

Категорија:Општински заедници во Шлезвиг-Холштајн
Морреге

**Морреге** () — општина во округот Пинеберг, во Шлезвиг-Холштајн, Германија. Општината се наоѓа на 30 километри западно од Хамбург, на малата река Пинау, близу Елба. Се наоѓа 2 километри јужно од градот Итерзен.

Општината претстатвува административно седиште на истоимената општинска заедница.

## Наводи

## Надворешни врски

* Официјална страница на општинската заедница
* Моррегер СВ

Категорија:Пинеберг (округ)
Апен (Шлезвиг-Холштајн)

**Апен** () — општина во округот Пинеберг, во Шлезвиг-Холштајн, Германија. Се наоѓа околу 3 километри западно од Пинеберг и 20 километри северозападно од Хамбург.

## Наводи

Категорија:Пинеберг (округ)
Категорија:Општини во Шлезвиг-Холштајн
Грос Норденде

**Грос Норденде** () — општина во округот Пинеберг, во Шлезвиг-Холштајн, Германија.

## Наводи

Категорија:Пинеберг (округ)
Холм

**Холм** може да се однесува на:

* Холм (Пинеберг) — општина во округот Пинеберг, Шлезвиг-Холштајн
* Холм (Северна Фризија) — општина во округот Северна Фризија, Шлезвиг-Холштајн
Валка

**Валка** (; ) — град и општина во северна Латвија, на границата со Естонија, долж бреговите на реката Педели.

Валка и естонскиот град Валга се поделени од естонско-латвиската граница, но го користат слоганот „Еден град, две држави“. Границата што го поделила ливонскиот град Валк била обележана во 1920 година од меѓународна комисија предводена од британскиот полковник Стивен Џорџ Талентс. Со потпишувањето на Шенгенскиот договор од страна на Естонија и Латвија и укинувањето на границата во 2007 година, било објавено дека ќе биде воведен заеднички јавен автобуски превоз помеѓу Валка и Валга. Исто така, сите гранички премини биле отстранети, а оградите отстранети.

## Историја

Градот Валк (на германски) бил прв споменат во 1286 година и од 1419 година бил седиште на Ландтагот на Ливонската конфедерација. Градските права биле доделени од полскиот крал Стефан Батори во 1584 година. Меѓутоа, градот ја стекнал својата важност кон крајот на  век, кога постоела училишната школа Виѕеме и била отворена важна железничка линија. Понатаму, првата теснолиниска железничка линија на територијата на денешна Латвија отпочнувала од Валка до естонскиот град Перну.

На 15 ноември 1917 година, одлуката за прогласување на независната Република Латвија била донесена во Валка. Црвено-бело-црвеното знаме на Латвија било кренато во градот по првпат. На 1 јули 1920 година, градот бил поделен во новосоздадените држави, Латвија и Естонија.

## Познати луѓе
* Јанис Цимзе (1814–1881) — педагог
* Андрис Вилкс (р. 1963) — политичар
* Вентс Армандс Крауклис (р. 1964) — музичар и политичар
* Робертс Килис (р. 1968) — антрополог и политичар
* Павел Лоскутов (р. 1969) — естонски тркач
* Аигарс Фадејевс (р. 1975) — натпреваруч во брзо одење
* Гатис Смукулис (р. 1987) — друмски велосипедист

## Збратимени градови

Валка е збратимен со следниве градови:

*  Валга, Естонија
*  Дурбуј, Белгија
*  Естхамар, Шведска
*  Вајсенбург, Германија
*  Тврдошин, Словачка
*  Ориматила, Финска
*  Радвилишкис, Литванија

## Галерија


Податотека:Valka, Semināra iela (1).JPG|Училишната школа
Податотека:Valka, Rīgas iela (3).JPG|Улица Рига на естонската граница
Податотека:Valka, Ausekļa iela (4).JPG|Станбени блокови од советско време
Податотека:Valka, Pedele (2).JPG|Реката Педели во Валка
Податотека:Valkas pamatskola.JPG|Основно училиште во Валка


## Поврзано
* Валга

## Наводи

## Надворешни врски

*  

*
Категорија:Градови во Латвија
Категорија:Поделени градови
Категорија:Валка (општина)
Хасло

**Хасло** () — општина во округот Пинеберг, во Шлезвиг-Холштајн, Германија. Хасло се наоѓа северно од градот Хамбург, западно од Нордерштет, источно од Пинеберг и јужно од Квикборн.

До 1 јануари 2013 година, Хасло била дел од општинската заедница Пинау, кога добила статус на слободна општина и оттогаш нејзините административни работи за неа ги извршува градот Квикборн.

## Наводи

## Надворешни врски

* www.hasloh.de

Категорија:Пинеберг (округ)
Категорија:Општини во Шлезвиг-Холштајн
Бугарска работничка социјалдемократска партија

**Бугарска работничка социјалдемократска партија** (; **БРСДП**) — бугарска политичка партија. Таа била основана во 1894 година преку обединување на Бугарската социјалдемократска партија на Димитар Благоев и Бугарскиот социјалдемократски сојуз, на чело со Јанко Сак’зов. Дотогаш двете организации постоеле независно една од друга и исповедувале различни ставови за развојот на социјалистичкото движење во Бугарија.

На изборите за 8. Обично народно собрание во 1894 година за првпат биле избрани двајца пратеници од БРСДП (Јанко Сак’зов и Никола Габровски). Во следните години теоретските спорови и личните противречности во партијата продолжиле и во 1903 година таа се разделила на Бугарска работничка социјалдемократска партија (тесни социјалисти), на чело со Димитар Благоев и Бугарска работничка социјалдемократска партија (широки социјалисти) на чело со Јанко Сак’зов.

БРСДП издавала весниците *Работнически весник* (марксистички) и *Народ* (реформистички), како  и списанијата *Ново време* (марксистичко) и  *Општо дело* (реформистичко).


Категорија:Политички партии во Бугарија
Категорија:Историја на Бугарија
Бугарска работничка социјалдемократска партија (тесни социјалисти)

**Бугарската работничка социјалдемократска партија (тесни социјалисти)** - бугарска левичарска политичка партија, која постоела од 1903 до 1919 на чело со Димитар Благоев.

На конгрес во Русе во 1903 година БРСДП се разделила на две идеолошки крила. Десното крило на БРСДП, бранејќи ги реформистичките позиции, се одвоило во Бугарската работничка социјалдемократска партија (широки социалисти), додека левото, марксистичко крило се одвоило во БРСДП (т.с.)

Таа била наречена партија на "тесните социјалисти" во противополжност на "широките социјалисти". Тие за возврат го добиле своето име поради "широкото разбирање" на марксизмот, како "широка работа" меѓу бројните слоеви на општеството и поради "широките критериуми" за членство во партијата.

БРСДП (т.с.) од своја страна го толкувала Карл Маркс во буквална смисла, и фокусирала својата работа меѓу  индустриските работници и поставила високи критериуми во однос на луѓето кои могат да станат нејзни членови.

БРСДП (т.с.) имала за свој орган весник "Работнически весник", а за научно-теоретска трибуна - списание "Ново време". Под раководство на партијата и во тесна врска со неа бил создаен Општ работнички синдикален сојуз (1904) и Сојуз на работничката социјалдемократска младина (1912).

Партијата доживува уште два расцепа - со *прогресивците* и *анархосиндикалистите*, односно во 1905 и 1908. Сепак, влијанието нејзино расте постојано. Во 1902 заработува 2 пратенички места, а во 1914 - 12. Во 1908 добива 2600 гласа на локалните избори, а во 1911 - 13000. Во наредните партијата победи на локалните избори во голем број општини - Самоков, Сливен, Дупница, Плевен, Варна, Нова Загора. Приврзаниците на партијата нарекуваат нејзиното управување на овие општини - општински заедници.

Во 1912-1913 БРСДП (т.с.) се објавува против Балканската и Втората балканска војна и кренала идејата за Балканска федеративна република. Најавила се и против учеството на Бугарија во Првата светска војна, застанала на позициите на Цимервалдската левица за тоа "да се претвори империјалистичката војна во граѓанска". На меѓународно ниво се противила на социалшовинистките позиции на Втората интернационала по прашањето за војната. Водила активна антивоеното агитација меѓу бугарските војници, претежно на Солунскиот фронт.

Поздравила Октомвриската револуција во Русија во 1917 и сè повеќе се зближувала со болшевиците и Ленин. Не успеала да даде организиран карактер на Војничкото востание во 1918 година и да го предводи, иако подоцна го оценила како обид да се собори монархијата и власта на буржоазијата.

"Тесните социјалисти" имале значителни идеолошки разлики со руските болшевиците. Тие не го поставувале прашањето за донесување на власта преку востание, не прифатиле идејата за унија со селячеството и не се согласиле со диктатурата на пролетарјатот како главна цел на социалистичката револуција.

На својот конгрес во 1919 партијата се преименувала во Бугарска комунистичка партија (тесни социалисти).


Категорија:Политички партии во Бугарија
Категорија:Историја на Бугарија
Арманска митрополија (Црква на Ирска)

мини|десно|250п|Катедралата „Св. Патрик“ — седиште на митрополијата
**Арманска митрополија** () или **Северна митрополија** (*Northern Province*) — една од двете митрополии на денешната англиканска Црква на Ирска (другата е Даблинската), наречена по нејзиното седиште — градот Арма во Северна Ирска. Го носи формалниот назив „Обединета арманско-туамска митрополија“ (*The United Province of Armagh and Tuam*) по спојувањето со Туамската митрополија во 1833 г. Нејзин митрополит е Архиепископот Армански.

## Надлежност
Митрополијата има 7 суфрагански епархии кои ја опфаќаат сета Северна Ирска дел од Република Ирска, односно грофовиите Донегол, Монахан, Каван, Лаут, Литрим, Слајго, Роскомон (освен најјужниот дел), Лонгфорд, Мејо и северната половина од Голвеј. САо тоа може да се рече дека зафаќа половина од островот Ирска.

## Поврзано
* Список на епархии на Црквата на Ирска

Категорија:Црква на Ирска
Категорија:Англикански митрополии
Митрополија
Бармштет

**Бармштет** () — град во округот Пинеберг, во јужниот дел на сојузната покраина Шлезвиг-Холштајн, Германија. Се наоѓа околу 8 километри североисточно од Елмсхорн и 30 километри северозападно од Хамбург. Со своите 10.000 жители е најмалиот град во округот Пинеберг. Познат е нашироко како чевларски град.

Градот се наоѓа на малата река Крикау, која се влева во Елба. Во близина се наоѓа и Ранцауското Езеро.

Градот претставува административно седиште на општинските заедници Хернеркирхен и Ранцау.

## Наводи

## Надворешни врски

* Официјална страница

Категорија:Пинеберг (округ)
Хернеркирхен

**Хернеркирхен** () — општинска заедница во округот Пинеберг, во Шлезвиг-Холштајн, Германија. Се наоѓа околу 12 километри североисточно од Елмсхорн. Седиштето на општинската заедница се наоѓа во градот Бармштет, иако самиот град не е член на заедница.
мини|Карта на Пинеберг што го истакнува Хернеркирхен
Општинската заедница Хернеркирхен се состои од следниве општини:

# Бокел
# Бранде-Хернеркирхен
# Остерхорн
# Вестерхорн

Категорија:Општински заедници во Шлезвиг-Холштајн
Бокел (Пинеберг)

**Бокел** () — општина во округот Пинеберг, во Шлезвиг-Холштајн, Германија.

## Наводи

Категорија:Пинеберг (округ)
Категорија:Општини во Шлезвиг-Холштајн
Квикборн

**Квикборн** може да се однесува на следниве места во Германија:

* Квикборн (Пинеберг) — град во округот Пинеберг, Шлезвиг-Холштајн
* Квикборн (Дитмаршен) — општина во округот Дитмаршен, Шлезвиг-Холштајн
Квикборн (Пинеберг)

**Квикборн** () — град во округот Пинеберг, во сојузната покраина Шлезвиг-Холштајн, Германија. Се наоѓа на околу 17 километри источно од Елмсхорн и 20 километри северно од Хамбург.

## Географија

Градит Квикборн се наоѓа северно од Хамбург, на источниот крал на округот Пинеберг, каде според површината претставува најголема општина.

Квикборн се состои од три единици: самиот град Квикборн, како и двете села Квикборн-Ренцел и Квикборн-Хајде.

## Историја

По првпат бил споменат на 25 јануари 1323 година. Местото добило градски права дури во 1974 година.

## Меѓународни односи

### Збратимени градови

Квикборн е збратимен со следниве градови:

*  Боксхолм, Шведска (од 1974 г.)
*  Акфилд, Велика Британија (од 1990 г.)
*  Малхов, Германија (од 1990 г.)

## Наводи

## Надворешни врски

* Официјална страница

Категорија:Пинеберг (округ)
Ранцау (амт)

**Ранцау** () — општинска заедница во округот Пинеберг, во Шлезвиг-Холштајн, Германија. Се наоѓа околу градот Бармштет, кој претставува седиште на општинската заедница, но не е член на заедницата. Општинската заедница била именувана по Грофовијата Ранцау, кое постоело помеѓу 1649 година и 1864 година.
мини|Знаме на Ранцау
Општинската заедница Ранцау се состои од следниве општини:

# Беверн
# Билзен
# Бокхолт-Ханредер
# Буленкулен
# Елерхоп
# Грос Офензет-Асперн
# Хеде
# Хемдинген
# Лангелн
# Луцхорн

Категорија:Општински заедници во Шлезвиг-Холштајн
Беверн

**Беверн** може да се однесува на следниве места во Германија:

* Беверн (Холцминден) — општина во округот Холцминден, Долна Саксонија
* Беверн (Холштајн) — општина во округот Пинеберг, Шлезвиг-Холштајн
ATC код L02

## L02A Хормони и сродни агенси

### L02AA [[Естроген]]и
:L02AA01 Диетилстилбестрол
:L02AA02 Полиестрадиол фосфат
:L02AA03 Етинилестрадиол
:L02AA04 Фосфестрол

### L02AB [[Прогестоген]]и
:L02AB01 Мегестрол
:L02AB02 Медроксипрогестерон
:L02AB03 Гестонорон

### L02AE Аналози на [[гонадотропиноослободувачки хормон]]
:L02AE01 Бусерелин
:L02AE02 Леупрорелин
:L02AE03 Госерелин
:L02AE04 Трипторелин
:L02AE05 Хистрелин

### L02AX Други хормони

## L02B Хормонски антагонисти и сродни агенси

### L02BA Анти-естрогени
:L02BA01 Тамоксифен
:L02BA02 Торемифен
:L02BA03 Фулвестрант

### L02BB Анти-андрогени
:L02BB01 Флутамид
:L02BB02 Нилутамид
:L02BB03 Бикалутамид
:L02BB04 Ензалутамид
:L02BB05 Апалутамид
:L02BB06 Даролутамид

### L02BG [[Ароматаза инхибитор]]и
:L02BG01 Аминоглутетимид
:L02BG02 Форместан
:L02BG03 Анастрозол
:L02BG04 Летрозол
:L02BG05 Ворозол
:L02BG06 Ексеместан

### L02BX Други хормонски антагонисти и сродни агенси
:L02BX01 Абареликс
:L02BX02 Дегареликс
:L02BX03 Абиратерон

## Наводи

L02
Пинеберг

**Пинеберг** () — град и административен центар на истоимениот округ, во сојузната покраина Шлезвиг-Холштајн, Германија. Пинеберг се наоѓа 18 километри северозападно од Хамбург и влегува во рамките на метрополитенската област Хамбург.

Пинеберг се наоѓа на устието на малата река Миленау во Пинау. Покрај самиот град, во рамките на градот влегуваат следниве единици: Квелентал, Тесдорф, Егерштет, Пинебергердорф и Валденау-Датум.

## Историја

Кога бил првпат изграден замокот во Пинеберг околу 1200 година, местото веќе неколку векови било користено како место за советите на Германите. Во 1370 година, замокот бил освоен од грофот Адолф VIII од Шауенбург и Холштајн-Пинеберг.

Во 1397 година, Пинеберг бил првпат споменат во официјалните документи како седиште на суд.

Во 1472 година бил изграден ренесансен замок на местото на стариот замок. Бил тешко оштетен во годините 1627 и 1657 и конечно срушен во 1720 година. Помеѓу 1765 и 1767 година бил изграден Дростај за дростот Ханс фон Алефелт. Оваа тулна градба, која веројатно била изградена од Ернст Георг Зонини, е најважниот пример на барокната архитектура во округот Пинеберг.

Откако некои слуги и занаетчии се населиле во близина на замокот, населбата полека се ширела, добивајќи општински права во 1875 година, иако била седиште на данскиот Ландрост од 1640 година и седиште на Прусија прускиот окружен управник од 1866 година во рамките на Покраината Шлезвиг-Холштајн.

Во 1905 година, населбата „Пинебергер Дорф“ била припоена, а во 1927 година и селата Тесдорф и Валденау.

По Втората светска војна бројот на жители на Пинеберг двојни се зголемил поради напливот на бегалци од изгубените источни територии на Германија. Подоцна, за разлика од многу други градови во покраината Шлезвиг-Холштајн, Пинеберг успеал да го задржи стабилен бројот на жители.

## Сообраќај

мини|лево|Железничка станица Пинеберг

Многу регионални возови застануваат на железничката станица Пинеберг, додека Хамбуршката С-Железница завршува тука. С-Железницата исто така застанува и на железничката станица Тесдорф.

## Меѓународни односи

Збратимувањето на градот со Роквил, Мериленд, во Соединетите Американски Држави, било прво такво во Германија помеѓу поразените и победниците.

### Збратимени градови

Пинеберг е збратимен со следниве градови:

*  Роквил, САД (од 1957 г.)
*  Нзега, Танзанија
*  Приморск, Русија

## Познати луѓе

* Бернхард Зибкен (1910—1949) — СС офицер
* Михаел Вестфал (1965–1991) — тенисер
* Михаел Штих (р. 1968) — тенисер
* Марио Сенеси — унгарско-германски писател

## Наводи

## Надворешни врски

* Официјална страница
* Мрежна камера во Пинеберг 

Категорија:Пинеберг (округ)
Бенингштет

**Бенингштет** () — општина во округот Пинеберг, во Шлезвиг-Холштајн, Германија. Се наоѓа околу 8 километри источно од Пинеберг и 13 километри северно од Хамбург. Миленау и Ругенведелзау течат низ општината.

Кон општината припаѓаат местата Винцелдорф и Ругенберген. Бенингштет бил седиште на поранешната истоимена општинска заедница. Помеѓу јануари 2007 година и јануари 2013 година бил дел од општинската заедница Пинау. До 1 август 2008 година претставувал и нејзино седиште, откога тоа било преместено во Релинген. Од 1 јануари 2013 година ја напуштила општинската заедница Пинау и сега претставува слободна општина, која административно соработува со градот Квикборн.

Бенингштет е поврзан со јавниот сообраќаен систем на Хамбург преку железничката компанија АКН.

Повикувачкиот број во Бенингштет започнува со 040 (за Хамбург), иако општината се наоѓа во покраината Шлезвиг-Холштајн, каде броевите започнуваат со 041XX.

## Наводи

## Надворешни врски

* Официјална страница

Категорија:Пинеберг (округ)
Монахан

**Монахан** (   ,   ) — град во Република Ирска, во северниот дел на земјата. Градот е дел од округот Монахан со исто име и е негово седиште и најголем град.

## Природни услови
Градот Монахан се наоѓа во централниот дел на ирскиот остров и северниот дел на Република Ирска и припаѓа на провинцијата Алстер. Границата со Северна Ирска е 8 километри. Градот се наоѓа на 130 километри северно од Даблин.

Монахан се наоѓа во низинската област на централна Ирска. Во градот нема водотеци, но реката Блеквотер тече 8 километри источно од градот. Централниот дел на градот е на 60 метри надморска височина.

**Клима**: Климата во Монахан е умерено континентална со изразено влијание на Атлантикот и на тековната голфска струја. Затоа, градот се одликува со блага и високо променлива клима.

## Историја
Областа Монахан била населена уште во праисторијата. Во раниот среден век тоа било во сопственост на Викинзите. Областа била освоена од англиските Норманци кон крајот на 12 век.

Во текот на 16 и 17 век, Монахан учествувал во бурните времиња во борбите за моќ над Англија. Ова ја оштетило економијата на градот. Сепак, вистинската пресврт на економијата на градот се случила во средината на 19-ти. век во време на ирскиот глад. Во исто време, градот бил еден од центрите на ирската национална преродба, камен-темелник на денешната ирска држава.

Монахан е основан во 1921 година на Република Ирска. Обнова на градот започнала само во последните децении, кога Монахан повторно забележал брз развој и раст.

## Население
Според најновите проценки од 2011г. Монахан имал население од околу 6.000 во градот и околу 8000 во поширокото градско подрачје. Во последниве години, населението во градот се зголемило.

## Стопанство
Монахан бил традиционален занаетчиски и трговски центар. Традиционалното производство е поврзано со шумарството и производството на мебел. 
Податотека:St Patrick's Monaghan - geograph.org.uk - 167638.jpg|Соборниот храм Св. Патрик во Монахан 
Податотека:Church Square, Monaghan.jpg|Црковниот плоштад во центарот на Монахан 
Податотека:Rossmore Memorial, Monaghan - geograph.org.uk - 411646.jpg|Споменик на рузмарин 


## Надворешни врски

* monaghan.ie/monaghantowncouncil Официјална страница на градот Монахан

Категорија:Градови во Ирска
Горазд Чепишевски

**Горазд Чепишевски** — македонски пливач, кој настапува за пливачкиот клуб „Вардар“ од Скопје.

## Животопис

## Кариера
Во октомври 2014 година, на пливачкиот митинг во Зрењанин, Србија, пливајќи во мал базен (25 м.), во трката на 200 метри градно, Чепишевски поставил апсолутен рекорд на Македонија, со време од 2:03, 42 минути. Притоа, тој го соборил македонскиот рекорд што една недела порано го поставил Марко Блажевски.

На Светското првенство во пливање на 25-метарски базени, одржано во декември 2014 година, во Доха, Чепишевски поставил два државни рекорда на Македонија, и тоа: на 50 метри грбно (25,56 секунди) и на 100 метри грбно (56,70 секунди).

## Наводи

Категорија:Македонски пливачи
Мирјана Крстева-Масети

**Мирјана Крстева-Масети** (1979) — македонска сликарка.

## Животопис
Крстева-Масети е родена во 1979 година. Таа дипломирала на Академијата за ликовна уметност во Благоевград, Бугарија, во 2001 година. Исто така, таа е основач и член на Мултимедија центар од Гевгелија.
## Творештво
Крстева-Масети е член на Друштвото на ликовни уметници на Македонија од 2010 година. Таа е наградувана авторка, која имала над 10 самостојни и повеќе од 60 групни изложби во Македонија и во странство, а учествувала и на повеќе од 15 домашни и меѓународни ликовни колонии. На 31 октомври 2014 година, во уметничката галерија во Музејот на Куманово била отворена нејзината самостојна изложба.

## Наводи

Категорија:Сликарство
Категорија:Македонски сликари
Категорија:Родени во 1979 година
Миленау (Пинау)

**Миленау** (; исто така: Релау и Релингбек) — поток, а подоцна мала река, во сојузната покраина Шлезвиг-Холштајн.

Миленау извира во источниот дел на природниот парк Холмор (кај градот Квикборн) од повеќе потоци. Потоа продолжува во шумската област помеѓу Нордерштет и Хасло, по што како лева притока во неа се влева поголемата Морбек. Понатаму, ги поминува Бенингштет и Елербек, како и Релинген, од каде е позната и како Релау (*Rellau*).

Јужно од Релинген навлегува во Пинеберг. Тука во неа се влева Дипенау. На крајот, Миленау во западниот дел на градот Пинеберг се влева во реката Пинау.

## Поврзано
* Список на реки во Шлезвиг-Холштајн

Категорија:Реки во Шлезвиг-Холштајн
Странски јазик

**Странски јазик**  — јазик кој е матичен за друга држава. Странскиот јазик не е секојдневен јазик за државата на лицето за кое станува збор. Така, англискиот јазик во Македонија се смета за странски јазик, бидејќи тој е матичен јазик на други држави и не е во секојдневна употреба во државата Македонија. 

## Странскиот јазик во образованието
Најголемиот дел од училиштата во светот имаат изучување на барем еден странски јазик. Според податоците до 1998, скоро сите ученици во Европа учеле барем еден странски јазик како дел од задолжителните предмети во наставата. Единствен исклучок на ова била Ирска, каде се изучуваат ирски и англиски, но ниту еден од овие не е странски јазик за Ирците (но сепак има ирски ученици кои изучуваат и трет јазик). Бројот на училишни часови за изучување на странскиот јазик варира од држава во држава, но според истите податоци се увидело дека не се помалку од три седмично. Исто така, варира возраста кога странскиот јазик се изучува. Така во Македонија англискиот се изучува на 6 годишна возраст, исто како и во Луксембург, Малта или Норвешка. Во Фландрија, Белгија, странскиот јазик се изучува од 10 годишна возраст. 

## Поврзано
*Мајчин јазик
*Јазично образование
*Втор јазик

## Белешки

## Извори
* Crystal, D. (2003), A Dictionary of Linguistics and Phonetics, 5th edition, London: Blackwell. 
* Falk, J.S. (1978), Linguistics and Language, USA: John Wiley & Sons.
* Fasold, R.W. and Connor-Linton J. (2006), An Introduction to Language and Linguistics, Cambridge: Cambridge University Press. 
* Hudson, G. (2000), Essential Introductory Linguistics, London: Blackwell. 
* Richards, J.C. and Schmidt R. (2002), Longman Dictionary of Language Teaching and Applied Linguistics, 3rd edition, London: Longman. 
* Steinberg, D. D. (1991), Psycholinguistics: Language, Mind and World, London: Longman.
* Stern, H.H. (1983), Fundamental Concepts of Language Teaching. Oxford: Oxford University Press.

Категорија:Социолингвистика

Категорија:Јазично образование
Тангштет (Пинеберг)

**Тангштет** () — општина во округот Пинеберг, во Шлезвиг-Холштајн, Германија.

## Наводи

Категорија:Пинеберг (округ)
Категорија:Општини во Шлезвиг-Холштајн
Торнеш

**Торнеш** () — град во округот Пинеберг, во Шлезвиг-Холштајн, Германија. Се наоѓа околу 7 километри југоисточно од Елмсхорн и 25 километри северозападно од Хамбург.

На југ од градот се наоѓаат реките Пинау и Билсбек. Кон градот припаѓаат и местата Аренлое, Езинген и Оа.2

## Наводи

## Надворешни врски

* Официјална страница
* Културен дом Торнеш

Категорија:Пинеберг (округ)
Релинген (Шлезвиг-Холштајн)

**Релинген** () — општина во округот Пинеберг, во Шлезвиг-Холштајн, Германија. Општината се состои од местата Релинген-Ост, Крупундер и Егенбител. Се наоѓа околу 7 километри источно од Пинеберг и 10 километри северозападно од Хамбург.

Општината претставува административно седиште на општинската заедница Пинау, иако самата општина не е член на заедницата.

## Географија

Релинген се наоѓа на Миленау, непловна притока на Пинау.

## Сообраќај

Релинген е близу сојузниот автопат Б23. Хамбуршката С-Железница (линија 3) и автобускиот систем (линиите 185, 195, 295 и 295) го поврзуваат Релинген со Хамбург.

## Архитектура

Релинген е познат по својата лутеранска црква. Архитект бил Кај Дозе. Претходната црковна градба била тешко оштетена во текот на Триесетгодишната војна. Била повторно изградена во периодот 1754-1756, кога била и проширена. Црквата има осумаголен облик и поседува камбанарија.

## Наводи

## Надворешни врски

* Официјална страница

Категорија:Пинеберг (округ)
Пинау (амт)

мини|Улица во Релинген

**Пинау** () — општинска заедница во округот Пинеберг, во Шлезвиг-Холштајн, Германија. Општинската заедница Пинау била создадена во јануари 2007 година со спојување на општинските заедниц Бенингштет и Пинеберг-Ланд. Седиштето на општинската заедница е во Релинген, иако самиот не е дел од заедницата.

Општинската заедница Пинау се состои од следниве општини:

# Борстел-Хоенраден
# Елербек
# Кумерфелд
# Присдорф
# Тангштет

Категорија:Општински заедници во Шлезвиг-Холштајн
Билсбек

**Билсбек** () — десен поток на Пинау. Извора во Химелмор помеѓу Хемдинген и Квикборн и тече низ општините Елерхоп, Борстел-Хоенраден, Торнеш и Присдорф. Течение на Билсбек претставува важна природна област, иако Билсбек во минатото во одредени делови била регулирана. Долж Билсбек има мочуришта. Билсбек се влева во Пинау по изминати 15,4 километри. Билсбек во својот долен тек претставува граница помеѓу општината Присдорф и градот Торнеш.

## Поврзано
* Список на реки во Шлезвиг-Холштајн

## Надворешни врски

Категорија:Реки во Шлезвиг-Холштајн
Список на реки во Шлезвиг-Холштајн

**Список на реки во [[Шлезвиг-Холштајн]]**, Германија:

## А

* Ајдер
* Албек (Хемелсдорфско Езеро)
* Албек (Штер)
* Алстер
* Алте Швентине
* Арлау

## Б

* Балбек
* Барниц
* Басхорнлауфграбен
* Бекау
* Белкау
* Бесте
* Биле
* Билзенер Бек
* Билсбек
* Бинцау
* Бисниц
* Бојце
* Бонденау
* Брамау
* Бреденбек (Алстер)
* Бреденбек (Бинцау)
* Брокландсау
* Брокштетер Ау
* Букенер Ау

## В

* Вакениц
* Вандзе
* Веделер Ау
* Верау
* Вирбек
* Вилстерау

## Г

* Гезебек
* Гизелау
* Глиндер Ау
* Годел
* Гронау (Пинау)

## Д

* Далбек
* Делфенау
* Дипенау
* Дозенбек

## Е

* Ебах (Пинау)
* Елба

## З

* Залцау
* Зорге (Шлезвиг)

## Ј

* Јарбек
* Јефенау

## К

* Клевер Ау
* Клостердајхветер (Пинау)
* Корбек
* Косау
* Крамбек (Пинау)
* Кремпау
* Крикау
* Крумбек
* Курауер Ау

## Л

* Ланкау (Алстер)
* Лефензау
* Линденерау
* Лотбек (Бах)
* Лунау

## М

* Мајерајбах (Миленау)
* Медебек
* Миле
* Миленау (Бекау)
* Миленау (Релау)
* Миленбарбекер Ау
* Миленбек (Штер)
* Митбек

## Н

* Нидерелба
* Нордербесте

## О

* Олау (Худау)
* Ортброкграбен
* Остенау
* Остерау (Брамау)
* Остерау (Брокландсау)

## П

* Пинау

## Р

* Рајдер Ау
* Ранцау (река)
* Рин (Елба)

## Т

* Тарпенбек
* Тенсфелдер Ау
* Тиленау
* Траве
* Трене

## У

* Унтерелба

## Ф

* Факенбургер Ландграбен
* Флеркендорфер Миленау
* Фуленау

## Х

* Хагенер Ау
* Хајдграбен (Бах)
* Хајдграбен (Пинау)
* Хајлсау
* Халер Ау
* Ханерау
* Хеленау
* Хоенфелдер Миленау
* Холстенау
* Хорнбекер Миленбах
* Худау
* Хузумер Миленау

## Ш

* Швале
* Швартау
* Шварце Ау
* Швентине
* Ширнау
* Шмалфелдер Ау
* Шпек (Ајдер)
* Штегау
* Штекниц
* Штепениц (Траве)
* Штер (Елба)
* Шуленброксбек
Шенефелд (Пинеберг)

**Шенефелд** () — град во округот Пинеберг, во Шлезвиг-Холштајн, Германија. Се наоѓа на северозападната граница со Хамбург и претставува дел од метрополитенската област Хамбург.

## Географија

Градот Шенефелд е опкружен од југ, југозапад и југоисток од градот Хамбург, додека на северозапад се граничи со градот Пинеберг, а на север и на североисток со општината Халстенбек.

Реката Дипенау поминува низ градот и е прикажана на самиот грб на градот.

Иако Шенефелд припаѓа на покраината Шлезвиг-Холштајн, градот е сообраќајно поврзан со Хамбург. До 1 јули 1993 година, градот го имал заедничкиот поштенски број со Хамбург (2000), додека повикувачкиот број и денес е истиот оној на Хамбург (040). Често, Шенефелд се смета како дел од Хамбург.

## Историја

Местото било споменато првпат во 1075 година од страна на Адам Бременски, додека првиот запис за местото се случил во 1256 година. Градските права ги добил на 1 јули 1972 година.

## Наводи

## Надворешни врски

* Официјална страница

Категорија:Пинеберг (округ)
Шенефелд (појаснување)

**Шенефелд** може да се однесува на следниве места во Германија:

* Шенефелд — општина во округот Даме-Шпревалд, Бранденбург
* Шенефелд (Пинеберг) — град во округот Пинеберг, Шлезвиг-Холштајн
* Шенефелд (Штајнбург) — општина во округот Штајнбург, Шлезвиг-Холштајн

;Поврзано
* Аеродром Берлин-Шенефелд
Дипенау (река)

**Дипенау** () — помала река во сојузните покраини Хамбург и Шлезвиг-Холштајн. Извира во Хамбург-Осдорф, по што неколку стотина метри се наоѓа на границата со Изерброк, потоа тече кон север.

Откако ќе го помине езерото Хелмут Шак, преминува во градот Шенефелд. Во понатамошниот тек на север поминува низ општината Халстенбек, за да се влие во Миленау, кај Пинеберг, источно од местото Тесдорф.

## Поврзано
* Список на реки во Хамбург
* Список на реки во Шлезвиг-Холштајн

## Надворешни врски

* Извештај за областа на Дипенау

Категорија:Реки во Шлезвиг-Холштајн
Категорија:Реки во Хамбург
Халстенбек

**Халстенбек** () — општина во округот Пинеберг, во јужниот дел на сојузната покраина Шлезвиг-Холштајн, Германија. Се наоѓа на северозападната граница на градот Хамбург и околу 5 километри на југоисток од Пинеберг.

Два помали потоци Балербек и Дипенау поминуваат низ општината, кои истекуваат од малото Крупундско Езеро.

Халстенбек е поврзан со јавниот сообраќаен систем на Хамбург. Линијата 3 на Хамбуршката С-Железница застанува на станиците Крупундер и Халстенбек, обете дел од општината Халстенбек.

## Наводи

## Надворешни врски

* Официјална страница

Категорија:Пинеберг (округ)
Категорија:Општини во Шлезвиг-Холштајн
ATC код J07

## J07A	Бактериски вакцини

### J07AC [[Антракс вакцини]]
:J07AC01 Антракс антиген

## Наводи

J07
Даблинска митрополија (Црква на Ирска)

[мини|десно|[Христова црква (Даблин)|Христовата црква во Даблин — седиште на митрополијата]]
**Даблинска митрополија** () или **Јужна митрополија** (*Southern Province*) — една од двете митрополии на денешната англиканска Црква на Ирска (другата е Арманска), наречена по нејзиното седиште — градот Даблин во Република Ирска. Го носи формалниот назив „Обединета даблинско-кашелска митрополија“ (*The United Province of Dublin and Cashel*) по спојувањето со Кашелската митрополија во 1833 г.

Митрополит е Архиепископот Даблински.

## Надлежност

Митрополијата има 5 епархии кои приближно ја опфаќаат јужната половина на островот Ирска, односно грофовиите Мит, Вестмит, Даблин, Килдер, Офали, Лиш, Виклоу, Вексфорд, Карлоу, Килкени, Типерери, Вотерфорд, Корк, Кери, Лимерик, Клер и јужната половина на грофовијата Голвеј.

## Поврзано
* Список на епархии на Црквата на Ирска

Категорија:Црква на Ирска
Категорија:Англикански митрополии
Митрополија
Митрополија